Այնուհետեւ ելոյթ ունեցաւ Նիկոլ Աղաբաբեանը: Նկարիչը առանձնայատուկ շնորհակալութիւն յայտնեց ՀՀ սփիւռքի նախարարին` իր արուեստը բարձր գնահատելու եւ արժանացուցած պարգեւին համար, Փիւնիկ հիմնադրամին եւ ՀՀ մշակոյթի նախարարութեան` ցուցահանդէսը կազմակերպելու համար: Յոբելեարը նշեց, որ մեծ սիրով մասնակցած է սուրիահայերուն համար կառուցուող թաղամասին համար կազմակերպուած բարեգործական ցուցահանդէս-վաճառքին եւ հաւաստիացուց, որ յետագային եւս պատրաստ է իր ներդրումը բերելու նմանօրինակ նախաձեռնութիւններուն: